CELEX: 32011R1241
Language: et
Date: 2011-11-30 00:00:00
Title: Komisjoni rakendusmäärus (EL) nr 1241/2011, 30. november 2011 , millega tunnistatakse kehtetuks rakendusmäärus (EL) nr 1211/2011, millega vähendatakse 2011. aasta teatavat püügikoormust teatavate liikmesriikide ülepüügi tõttu eelmisel aastal

1.12.2011   
            
            
               ET
            
            
               Euroopa Liidu Teataja
            
            
               L 318/14
            
         KOMISJONI RAKENDUSMÄÄRUS (EL) nr 1241/2011,
   30. november 2011,
   millega tunnistatakse kehtetuks rakendusmäärus (EL) nr 1211/2011, millega vähendatakse 2011. aasta teatavat püügikoormust teatavate liikmesriikide ülepüügi tõttu eelmisel aastal
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 20. novembri 2009. aasta määrust (EÜ) nr 1224/2009, millega luuakse ühenduse kontrollisüsteem ühise kalanduspoliitika eeskirjade järgimise tagamiseks, muudetakse määrusi (EÜ) nr 847/96, (EÜ) nr 2371/2002, (EÜ) nr 811/2004, (EÜ) nr 768/2005, (EÜ) nr 2115/2005, (EÜ) nr 2166/2005, (EÜ) nr 388/2006, (EÜ) nr 509/2007, (EÜ) nr 676/2007, (EÜ) nr 1098/2007, (EÜ) nr 1300/2008, (EÜ) nr 1342/2008 ning tunnistatakse kehtetuks määrused (EMÜ) nr 2847/93, (EÜ) nr 1627/94 ja (EÜ) nr 1966/2006, (1) eriti selle artikli 106 lõiget 1,
   ning arvestades järgmist:
   
               (1)
            
            
               Komisjoni rakendusmäärusega (EL) nr 1211/2011 (2) vähendatakse teatavate liikmesriikide maksimaalset lubatud püügikoormust, mis on kehtestatud nõukogu määrusega (EL) nr 57/2011 (3) ning teatavate kalastuspiirkondade ja kalapüügiliikide osas nõukogu määrusega (EÜ) nr 1415/2004 (4).
            
         
               (2)
            
            
               Teatavate liikmesriikidega hiljuti peetud kirjavahetusest tulenevalt on vaja täiendavalt kontrollida rakendusmääruse (EL) nr 1211/2011 aluseks olevat teavet ja rakendusmääruse (EL) nr 1211/2011 lisas sätestatud koguseid, mille võrra vähendati maksimaalset lubatud püügikoormust.
            
         
               (3)
            
            
               Võttes arvesse, et rakendusmäärus (EL) nr 1211/2011 on pärast jõustumist vahetult kohaldatav kõikides liikmesriikides, ning arvestades, milline võib olla selle otsene mõju teatavatele ELi ettevõtjatele, on asjakohane tunnistada see kehtetuks jõustamise kuupäevast, kuni andmed on kontrollitud ja see asendatakse uue määrusega. See ei mõjuta komisjoni kohustust teha järgmistel aastatel mahaarvestusi püügikoormusest 2010. aasta ülepüügi tõttu,
            
         ON VASTU VÕTNUD KÄESOLEVA MÄÄRUSE:
   Artikkel 1
   Rakendusmäärus (EÜ) nr 1211/2011 tunnistatakse kehtetuks.
   Artikkel 2
   Käeolev määrus jõustub selle Euroopa Liidu Teatajas avaldamise päeval.
   Määrust kohaldatakse alates 1. detsembrist 2011.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 30. november 2011
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 343, 22.12.2009, lk 1.
   
      (2)  ELT L 308, 24.11.2011, lk 15.
   
      (3)  ELT L 24, 27.1.2011, lk 1.
   
      (4)  ELT L 258, 5.8.2004, lk 1.